Fail kelompok

Dalam MS-DOS, OS/2 dan Windows, fail kelompok (BI: batch file) adalah fail teks yang mengandungi beberapa arahan di dalamnya bertujuan untuk dilakukan oleh pentafsir perintah. Teks yang mengadungi arahan tersebut disimpan dengan sambungan fail '.bat'.

Simbol-simbol

Perintah dalam fail kelompok

echo 
echo akan mencetak perkataan-perkataan selepasnya (yang dipisahkan dengan ruang kosong).
Selalunya pada permulaan fail batch akan diletakkan @echo off. Tujuannya adalah untuk mengelakkan arahan-arahan dalam fail batch tersebut daripada dicetak pada cangkerang.
Contoh penggunaan:
   @echo off
   echo kata1 kata2 kata3 ... kataN
Arahan di atas akan mencetak kata1 hingga kataN sehinggalah barisan baru dibuat.

rem 
rem sebenarnya hanyalah bertujuan untuk menulis komen. Singkatan untuk perkataan Inggeris remark. Baris ayat yang telah dipisahkan dengan ruang kosong selepas rem adalah komen (perkataan pertama hingga hujung baris).
Contoh penggunaan:
   @echo off 
   rem komen1 komen2 komen3 ... komenN
Tiada apa-apa hasilan yang akan dipaparkan dengan arahan ini kerana ia hanyalah komen yang tersembunyi. Namun, sekiranya @echo off tidak ditulis atau menulis @echo on pada permulaan fail, cetakan berikut akan terhasil:
   rem komen1 komen2 komen3 ... komenN

Kenyataan goto 
goto mempunyai fungsi yang sesuai dengan maksudnya iaitu "pergi kepada". Kenyataan ini ditulis kemudian diikuti dengan nama label. Label boleh diletak di mana-mana yang perlu (mengikut masalah), goto akan menunjuk untuk pergi kepada label tersebut lalu melakukan perintah yang datang selepas nama label tersebut.
Contoh penggunaan:
   goto namaLabel
   :namaLabel
   rem beberapa arahan.

Kenyataan call 
call digunakan untuk memanggil tatacara-tatacara tertentu. Simbol : ditulis selepas kenyataan ini bagi mununjuk nama tatacara.
Contoh penggunaan:
   call:TATACARA
   rem beberapa arahan di sini.
   goto:EOF 
   :TATACARA
   rem beberapa arahan untuk tatacara ini.
   goto:EOF
Kenyataan goto:EOF bermaksud "pergi kepada penamat fail".

Pengulangan 
Pengulangan (looping) adalah satu tindakan mengulang sesuatu arahan. Dalam pengulangan, kenyataan goto digunakan. Penulisannya adalah seperti berikut:
   :ulang
   rem arahan-arahan akan diletakkan di sini.
   goto ulang

Tatacara 
Tatacara adalah sama seperti fungsi dalam C atau C++. Ia mengandungi beberapa arahan di dalamnya. Berikut adalah contoh tatacara dan pemanggilannya ke induk:
  @echo off
  rem *********Induk
  call:CETAK_INDAH_DUNIA
  goto:EOF
  rem *********mula tatacara CETAK_INDAH_DUNIA
  :CETAK_INDAH_DUNIA
  echo Indahnya Dunia.
  goto:EOF

Contoh 
 Indahnya Dunia
  @echo off
  echo Indahnya dunia

 Pemasa
  @echo off
  set x=1
  :ulang
  if "%x%"=="6000" goto:EOF
  set /a x+=1
  goto ulang

Lihat juga 
 Cangkerang
 cmdFX.exe
 Bahasa C

Pautan luar 
 (Inggeris) Arahan-arahan fail kelompok
 (Inggeris) Microsoft XP-Batch files

Bahasa penskripan
Format fail komputer